Grèu e en silenci s'inclinèc dauant deth visitaire, li senhalèc un fautulh ath costat deth divan e doçaments, en tot emparar-se en braç deth sòn hilh e panteishant de dolor, cuelhec sèti en divan dauant de Mitia; aguest, en veir eth dolorós esfòrç, non i estèc a empenaïr-se e se sentec leugèraments avergonhat pera sua insignificànça en aqueri moments dauant ua persona tant importanta qu'auie shordat.